Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 32/2007. (X. 25.) ÖTM rendelet 2. melléklete szerint – a költségvetési évben vállalt
Paragraph Index: 1044

2008. január 31-ét követően vesz részt a feladatok ellátásában, úgy a többcélú kistérségi társulás a feladatellátás kezdetét követő hónap első napjától kezdődően időarányos támogatásra jogosult. A többcélú kistérségi társulás 4 havi közoktatási célú támogatást igényelhet, amennyiben legkésőbb 2008. szeptember 1-jétől a meglévő közoktatási célú intézményi társulás átszervezésére kerül sor, illetve új közoktatási célú intézményi társulás vagy többcélú kistérségi társulás által fenntartott intézmény kezdi meg működését. 1.3. Amennyiben a többcélú kistérségi társulás 2008. január 31-éig nem teljesíti az 1.1.1–1.1.5. pontok szerinti feltételeket, de legkésőbb 2008. szeptember 1-jétől megfelel azoknak, úgy a 2.1. alapján – a megalakulást követő hónaptól – időarányos, de legfeljebb 10 havi támogatást, a 2.2–2.8. pontok alapján legfeljebb 4 havi időarányos támogatást igényelhet.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes